CELEX: 52019PC0115
Language: el
Date: 2019-03-08
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Παναμερικανική Επιτροπή Τροπικού Τόνου και στη διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών και για την κατάργηση της απόφασης 10126/14

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.3.2019
            COM(2019) 115 final
            2019/0064(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Παναμερικανική Επιτροπή Τροπικού Τόνου και στη διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών και για την κατάργηση της απόφασης 10126/14
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο των συνεδριάσεων της Παναμερικανικής Επιτροπής Τροπικού Τόνου (IATTC) και στη διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών (ΣΔΠΔΔ), για την περίοδο 2019-2023, σε σχέση με την προβλεπόμενη έγκριση των μέτρων διατήρησης και διαχείρισης.
            
            
               2.Πλαίσιο της πρότασης
            
            
               2.1.Σύμβαση της Αντίγκουα και διεθνές πρόγραμμα διατήρησης των δελφινιών
            
            
               Η σύμβαση για την ενίσχυση της Παναμερικανικής Επιτροπής Τροπικού Τόνου που ιδρύθηκε βάσει της σύμβασης του 1949 μεταξύ των Ηνωμένων Πολιτειών της Αμερικής και της Δημοκρατίας της Κόστα Ρίκα (σύμβαση της Αντίγκουα) αποσκοπεί, με τη σύσταση της IATTC, να διασφαλίσει τη μακροπρόθεσμη διατήρηση και τη βιώσιμη χρήση των αποθεμάτων ιχθύων που καλύπτονται από τη σύμβαση της Αντίγκουα. Η σύμβαση της Αντίγκουα άρχισε να ισχύει στις 10 Οκτωβρίου 2008.
            
            
               Η συμφωνία για το διεθνές πρόγραμμα διατήρησης των δελφινιών (συμφωνία ΔΠΔΔ), αποσκοπεί, με τη σύσταση της διάσκεψης των συμβαλλόμενων μερών της ΣΔΠΔΔ, να μειώσει προοδευτικά την παρεμπίπτουσα θνησιμότητα δελφινιών στην περιοχή της σύμβασης της Αντίγκουα σε σχεδόν μηδενικά επίπεδα. Βάσει του άρθρου XIV της σύμβασης της Αντίγκουα, η IATTC διαδραματίζει πρωταγωνιστικό ρόλο στον συντονισμό της εφαρμογής της συμφωνίας, καθώς και στην εφαρμογή των μέτρων που θεσπίζονται στο πλαίσιο της IATTC. Η συμφωνία άρχισε να ισχύει στις 15 Φεβρουαρίου 1999.
            
            
               Η Ένωση είναι συμβαλλόμενο μέρος της IATTC και της ΣΔΠΔΔ, αφού ενέκρινε τη σύμβαση της Αντίγκουα σύμφωνα με την απόφαση 2006/539/ΕΚ του Συμβουλίου
                  1
                και τη ΣΔΠΔΔ σύμφωνα με την απόφαση 2005/938/ΕΚ του Συμβουλίου
                  2
                αντίστοιχα.
            
            
               2.2.Παναμερικανική Επιτροπή Τροπικού Τόνου και διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών
            
            
               Η IATTC είναι το όργανο που συστάθηκε από τη σύμβαση της Αντίγκουα με αρμοδιότητα τη διαχείριση και τη διατήρηση των αλιευτικών πόρων στην περιοχή της σύμβασης της Αντίγκουα. Εκδίδει μέτρα διατήρησης και διαχείρισης για τη διασφάλιση της μακροπρόθεσμης διατήρησης και της βιώσιμης χρήσης των αποθεμάτων ιχθύων που καλύπτονται από τη σύμβαση.
            
            
               Η διάσκεψη των συμβαλλόμενων μερών της ΣΔΠΔΔ είναι το όργανο που συστάθηκε από τη ΣΔΠΔΔ για τη διασφάλιση της μακροπρόθεσμης βιωσιμότητας των έμβιων θαλάσσιων πόρων που συνδέονται με την αλιεία τόνου με γρι-γρι στην περιοχή της σύμβασης της Αντίγκουα. Η IATTC έχει σημαντικές ευθύνες για την εφαρμογή των μέτρων που εγκρίνονται από τη διάσκεψη των συμβαλλόμενων μερών της ΣΔΠΔΔ, και παρέχει τη γραμματεία υποστήριξη της ΣΔΠΔΔ.
            
            
               Τα μέτρα που εγκρίνονται από την IATTC και τη διάσκεψη των συμβαλλόμενων μερών της ΣΔΠΔΔ μπορεί να καταστούν δεσμευτικά για την Ένωση.
            
            
               Ως μέλος της IATTC και της διάσκεψης των συμβαλλόμενων μερών της ΣΔΠΔΔ, η Ένωση έχει δικαιώματα συμμετοχής και ψήφου. Η IATTC και η διάσκεψη των συμβαλλόμενων μερών της ΣΔΠΔΔ λαμβάνουν τις αποφάσεις τους με συναίνεση.
            
            
               2.3.Αποφάσεις που εκδίδει η IATTC και η διάσκεψη των συμβαλλόμενων μερών της ΣΔΠΔΔ
            
            
               Η IATTC έχει την εξουσία να εκδίδει μέτρα διατήρησης και διαχείρισης («ψηφίσματα») για την αλιεία που εμπίπτει στην αρμοδιότητά της, τα οποία είναι δεσμευτικά για τα συμβαλλόμενα μέρη.
            
            
               Σύμφωνα με το άρθρο IX.7 της σύμβασης της Αντίγκουα, τα εν λόγω ψηφίσματα αρχίζουν να ισχύουν 45 ημέρες μετά την ημερομηνία κοινοποίησής τους στα συμβαλλόμενα μέρη από την IATTC.
            
            
               Η διάσκεψη των συμβαλλόμενων μερών της ΣΔΠΔΔ έχει την εξουσία να εκδίδει αποφάσεις για την επίτευξη των στόχων της ΣΔΠΔΔ. Μετά την έγκρισή τους, οι εν λόγω αποφάσεις είναι δεσμευτικές για τα συμβαλλόμενα μέρη.
            
            
               3.Θέση που πρέπει να ληφθεί εξ ονόματος της Ένωσης
            
            
               Η θέση που πρέπει να ληφθεί εξ ονόματος της Ένωσης στις ετήσιες συνεδριάσεις των περιφερειακών οργανώσεων διαχείρισης της αλιείας (ΠΟΔΑ) καθορίζεται επί του παρόντος σύμφωνα με προσέγγιση δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται στη συνέχεια για κάθε ετήσια συνεδρίαση με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.
            
         
         
            
               Όσον αφορά την IATTC, η προσέγγιση αυτή υλοποιείται με την απόφαση 10126/14 του Συμβουλίου, της 23ης Μαΐου 2014, η οποία καθορίζει τη θέση της Ένωσης στο πλαίσιο της IATTC και της διάσκεψης των συμβαλλόμενων μερών της ΣΔΠΔΔ για την περίοδο 2014-2018. Η εν λόγω απόφαση περιλαμβάνει γενικές αρχές και προσανατολισμούς, αλλά λαμβάνει επίσης υπόψη, στο μέτρο του δυνατού, τις ιδιαιτερότητες της IATTC και της ΣΔΠΔΔ. Επιπλέον, καθορίζει τη συνήθη διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη.
            
            
               Η απόφαση 10126/14 προβλέπει την αναθεώρηση της θέσης της Ένωσης πριν από την ετήσια συνεδρίαση του 2019. Κατά συνέπεια, η παρούσα πρόταση καθορίζει τη θέση της Ένωσης στο πλαίσιο της IATTC για την περίοδο 20192023 και, ως εκ τούτου, αντικαθιστά την απόφαση 10126/14.
            
            
               Η απόφαση 10126/14 ενσωμάτωσε τις αρχές και τους προσανατολισμούς της νέας κοινής αλιευτικής πολιτικής (ΚΑΠ), που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  3
               , λαμβανομένων επίσης υπόψη των στόχων που έθεσε η ανακοίνωση της Επιτροπής σχετικά με την εξωτερική διάσταση της ΚΑΠ
                  4
               . Επιπλέον, προσάρμοσε τη θέση της Ένωσης στη Συνθήκη της Λισαβόνας.
            
            
               Η τρέχουσα αναθεώρηση λαμβάνει υπόψη, σε συνδυασμό με τις επιπτώσεις της αλιείας, την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
                  5
               , την κοινή ανακοίνωση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  6
               , καθώς και τα συμπεράσματα του Συμβουλίου σχετικά με την εν λόγω κοινή ανακοίνωση
                  7
               .
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Οι «πράξεις που παράγουν έννομα αποτελέσματα» περιλαμβάνουν πράξεις οι οποίες παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο, καθώς και μέσα που δεν έχουν δεσμευτική ισχύ βάσει του διεθνούς δικαίου, αλλά «μπορούν να επηρεάσουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  8
               .
            
            
               4.1.2.Εφαρμογή στην προκειμένη περίπτωση
            
            
               Η IATTC και η διάσκεψη των συμβαλλόμενων μερών της ΣΔΠΔΔ είναι όργανα που έχουν συσταθεί με συμφωνία, συγκεκριμένα τη σύμβαση της Αντίγκουα και τη ΣΔΠΔΔ.
            
            
               Οι πράξεις που καλείται να εγκρίνει η IATTC και η διάσκεψη των συμβαλλόμενων μερών της ΣΔΠΔΔ συνιστούν πράξεις που παράγουν έννομα αποτελέσματα. Θα είναι δεσμευτικές βάσει του διεθνούς δικαίου, σύμφωνα με το άρθρο ΙΧ της σύμβασης της Αντίγκουα και το άρθρο VII της ΣΔΠΔΔ, και μπορούν να επηρεάσουν με καθοριστικό τρόπο το περιεχόμενο της νομοθεσίας της ΕΕ, και συγκεκριμένα:
            
            
               ·τον κανονισμό (EΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας
                  9
               · 
            
            
               ·τον κανονισμό (ΕΚ) αριθ. 1224/2009 του Συμβουλίου περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής
                  10
               · και 
            
            
               ·τον κανονισμό (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων
                  11
               .
            
            
               Οι προτεινόμενες πράξεις δεν συμπληρώνουν, ούτε τροποποιούν το θεσμικό πλαίσιο της σύμβασης της Αντίγκουα και της ΣΔΠΔΔ.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η εν λόγω πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
         
         
            
               4.2.2.Εφαρμογή στην προκειμένη περίπτωση
            
            
               Ο κύριος σκοπός και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.
            
            
               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 43 παράγραφος 2 της ΣΛΕΕ. Η παρούσα απόφαση θα αντικαταστήσει την απόφαση 10126/14, η οποία καλύπτει την περίοδο 2014-2018.
            
            
               4.3.Συμπέρασμα
            
            
               Το άρθρο 43 παράγραφος 2 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσει τη νομική βάση της προτεινόμενης απόφασης.
            
            
               2019/0064 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Παναμερικανική Επιτροπή Τροπικού Τόνου και στη διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών και για την κατάργηση της απόφασης 10126/14
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με την απόφαση 2006/539/ΕΚ του Συμβουλίου
                  12
               , η Ευρωπαϊκή Ένωση ενέκρινε τη σύμβαση για την ενίσχυση της Παναμερικανικής Επιτροπής Τροπικού Τόνου που ιδρύθηκε βάσει της σύμβασης του 1949 μεταξύ των Ηνωμένων Πολιτειών της Αμερικής και της Δημοκρατίας της Κόστα Ρίκα (σύμβαση της Αντίγκουα), με την οποία συστάθηκε η Παναμερικανική Επιτροπή Τροπικού Τόνου (IATTC).
            
            
               (2)Η IATTC είναι το όργανο που συστάθηκε από τη σύμβαση της Αντίγκουα, με αρμοδιότητα τη διαχείριση και τη διατήρηση των αλιευτικών πόρων στην περιοχή της σύμβασης της Αντίγκουα. Εκδίδει μέτρα διατήρησης και διαχείρισης για τη διασφάλιση της μακροπρόθεσμης διατήρησης και της βιώσιμης χρήσης των αποθεμάτων ιχθύων που καλύπτονται από τη σύμβαση. Τα μέτρα αυτά ενδέχεται να καταστούν δεσμευτικά για την Ένωση.
            
            
               (3)Με την απόφαση 2005/938/ΕΚ του Συμβουλίου
                  13
               , η Ένωση ενέκρινε τη συμφωνία για το διεθνές πρόγραμμα διατήρησης των δελφινιών (ΣΔΠΔΔ), με την οποία συστάθηκε η διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών. Το άρθρο XIV της σύμβασης της Αντίγκουα προβλέπει ότι η IATTC διαδραματίζει πρωταγωνιστικό ρόλο στον συντονισμό της εφαρμογής της ΣΔΠΔΔ, καθώς και στην εφαρμογή των μέτρων που εγκρίνονται στο πλαίσιο της ΣΔΠΔΔ. Η IATTC παρέχει τη γραμματειακή υποστήριξη της ΣΔΠΔΔ.
            
            
               (4)Η διάσκεψη των συμβαλλόμενων μερών της ΣΔΠΔΔ είναι το όργανο που συστάθηκε από τη ΣΔΠΔΔ για να προωθήσει τη σταδιακή μείωση της παρεμπίπτουσας θνησιμότητας των δελφινιών σε σχεδόν μηδενικά επίπεδα κατά την αλιεία τόνου με γρι-γρι στην περιοχή της σύμβασης της Αντίγκουα. Η διάσκεψη των συμβαλλόμενων μερών της ΣΔΠΔΔ εγκρίνει αποφάσεις για τη διασφάλιση της μακροπρόθεσμης βιωσιμότητας των έμβιων θαλάσσιων πόρων που συνδέονται με την αλιεία τόνου με γρι-γρι στην περιοχή της σύμβασης της Αντίγκουα. Τα μέτρα αυτά ενδέχεται να καταστούν δεσμευτικά για την Ένωση.
            
            
               (5)Ο κανονισμός (EΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  14
                προβλέπει ότι η Ένωση διασφαλίζει ότι οι δραστηριότητες αλιείας και υδατοκαλλιέργειας είναι περιβαλλοντικά βιώσιμες μακροπρόθεσμα και ότι υπόκεινται σε διαχείριση με τρόπο που είναι συμβατός με τον στόχο της επίτευξης οικονομικών, κοινωνικών οφελών και οφελών για την απασχόληση, συμβάλλοντας παράλληλα στη διαθεσιμότητα του επισιτιστικού εφοδιασμού. Ορίζει επίσης ότι η Ένωση εφαρμόζει την προληπτική προσέγγιση για τη διαχείριση της αλιείας και έχει σκοπό να διασφαλίσει ότι η εκμετάλλευση των έμβιων βιολογικών πόρων της θάλασσας αποκαθιστά και διατηρεί τους πληθυσμούς των αλιευόμενων ειδών πάνω από τα επίπεδα εκείνα που μπορούν να εξασφαλίσουν τη μέγιστη βιώσιμη απόδοση. Προβλέπει περαιτέρω ότι η Ένωση πρέπει να λαμβάνει μέτρα διαχείρισης και διατήρησης με βάση τις βέλτιστες διαθέσιμες επιστημονικές γνωμοδοτήσεις, με σκοπό τη στήριξη της ανάπτυξης των επιστημονικών γνώσεων και γνωμοδοτήσεων, τη σταδιακή εξάλειψη των απορρίψεων και την προαγωγή αλιευτικών μεθόδων που προωθούν επιλεκτικότερες τεχνικές αλιείας, την αποφυγή και τη μείωση, κατά το δυνατόν, των ανεπιθύμητων αλιευμάτων και την αλιεία με χαμηλό αντίκτυπο στο θαλάσσιο οικοσύστημα και στους αλιευτικούς πόρους. Επιπλέον, ο κανονισμός (ΕΕ) αριθ. 1380/2013 ορίζει συγκεκριμένα ότι οι εν λόγω στόχοι και οι αρχές πρέπει να εφαρμόζονται από την Ένωση κατά την άσκηση των εξωτερικών σχέσεών της στον τομέα της αλιείας.
            
            
               (6)Όπως αναφέρεται στην κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  15
               , και στα συμπεράσματα του Συμβουλίου σχετικά με την κοινή ανακοίνωση
                  16
               , η προώθηση μέτρων για την υποστήριξη και την ενίσχυση της αποτελεσματικότητας των περιφερειακών οργανώσεων διαχείρισης της αλιείας (ΠΟΔΑ) και, κατά περίπτωση, για τη βελτίωση της διακυβέρνησής τους βρίσκεται στο επίκεντρο της δράσης της Ένωσης σε αυτά τα φόρουμ.
            
            
               (7)Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο Ευρωπαϊκή στρατηγική για τις πλαστικές ύλες σε μια κυκλική οικονομία
                  17
               , αφορά ειδικά μέτρα για τη μείωση των πλαστικών υλών και της θαλάσσιας ρύπανσης, καθώς και της απώλειας ή εγκατάλειψης αλιευτικών εργαλείων στη θάλασσα.
            
         
         
            
               (8)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στις συνεδριάσεις της IATTC και στη διάσκεψη των συμβαλλόμενων μερών της ΣΔΠΔΔ για την περίοδο 2019-2023, δεδομένου ότι τα μέτρα διατήρησης και επιβολής της IATTC και οι αποφάσεις της διάσκεψης των συμβαλλόμενων μερών της ΣΔΠΔΔ θα είναι δεσμευτικά/-ές για την Ένωση και μπορούν να επηρεάσουν με καθοριστικό τρόπο το περιεχόμενο της ενωσιακής νομοθεσίας και, συγκεκριμένα, τον κανονισμό (ΕΚ) αριθ. 1005/2008 του Συμβουλίου
                  18
               , τον κανονισμό (ΕΚ) αριθ. 1224/2009 του Συμβουλίου
                  19
               , και τον κανονισμό (ΕΕ) 2017/2403 του Ευρωπαϊκού Κοινοβουλίου και του Συμβουλίου
                  20
               .
            
            
               (9)Επί του παρόντος, η θέση που πρέπει να ληφθεί εξ ονόματος της Ένωσης στις συνεδριάσεις της IATTC καθορίζεται με την απόφαση 10126/14 του Συμβουλίου
                  21
               . Είναι σκόπιμο να καταργηθεί η απόφαση 10126/14 και να αντικατασταθεί από νέα απόφαση για την περίοδο 2019-2023.
            
            
               (10)Δεδομένης της εξελισσόμενης φύσης των αλιευτικών πόρων στην περιοχή της σύμβασης της Αντίγκουα και της συνεπακόλουθης ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων επιστημονικών και άλλων σχετικών πληροφοριών που υποβάλλονται πριν ή κατά τη διάρκεια των συνεδριάσεων της IATTC και της διάσκεψης των συμβαλλόμενων μερών της ΣΔΠΔΔ, θα πρέπει να θεσπιστούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ), για την εξειδίκευση της θέσης της Ένωσης σε ετήσια βάση, για την περίοδο 2019-2023.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ευρωπαϊκής Ένωσης στις συνεδριάσεις της Παναμερικανικής Επιτροπής Τροπικού Τόνου (IATTC) και στη διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών (ΣΔΠΔΔ) καθορίζεται στο παράρτημα Ι.
            
            
               Άρθρο 2
            
            
               Η εξειδίκευση σε ετήσια βάση της θέσης που πρέπει να λάβει η Ένωση στις συνεδριάσεις τις IATTC και στη διάσκεψη των συμβαλλόμενων μερών της ΣΔΠΔΔ διεξάγεται σύμφωνα με το παράρτημα ΙΙ.
            
            
               Άρθρο 3
            
            
               Η θέση της Ένωσης που περιλαμβάνεται στο παράρτημα Ι αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο έως την ετήσια συνεδρίαση της IATTC το 2024.
            
            
               Άρθρο 4
            
            
               Καταργείται η απόφαση 10126/14 της 23ης Μαΐου 2014.
            
            
               Άρθρο 5
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση 2006/539/ΕΚ του Συμβουλίου, της 22ας Μαΐου 2006, για τη σύναψη, για λογαριασμό της Ευρωπαϊκής Κοινότητας, της σύμβασης για την ενίσχυση της Παναμερικανικής Επιτροπής Τροπικού Τόνου που ιδρύθηκε βάσει της σύμβασης του 1949 μεταξύ των Ηνωμένων Πολιτειών της Αμερικής και της Δημοκρατίας της Κόστα Ρίκα (ΕΕ L 224 της 16.8.2006, σ. 22).
               
               
                  
                     (2)
                  
                        Απόφαση 2005/938/ΕΚ του Συμβουλίου, της 8ης Δεκεμβρίου 2005, για την έγκριση εξ ονόματος της Ευρωπαϊκής Κοινότητας της συμφωνίας για το διεθνές πρόγραμμα διατήρησης των δελφινιών (ΕΕ L 348 της 30.12.2005, σ. 26).
               
               
                  
                     (3)
                  
                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (4)
                  
                        COM(2011) 424 της 13.7.2011.
               
               
                  
                     (5)
                  
                        COM(2018) 28 final της 16.1.2018.
               
               
                  
                     (6)
                  
                        JOIN(2016) 49 final της 10.11.2016.
               
               
                  
                     (7)
                  
                        7348/1/17 REV 1 της 24.3.2017.
               
               
                  
                     (8)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
               
               
                  
                     (9)
                  
                        ΕΕ L 286 της 29.10.2008, σ. 1.
               
               
                  
                     (10)
                  
                        ΕΕ L 343 της 22.12.2009, σ. 1.
               
               
                  
                     (11)
                  
                        ΕΕ L 347 της 28.12.2017, σ. 81.
               
               
                  
                     (12)
                  
                        Απόφαση του Συμβουλίου της 22ας Μαΐου 2006, για τη σύναψη, για λογαριασμό της Ευρωπαϊκής Κοινότητας, της σύμβασης για την ενίσχυση της Παναμερικανικής Επιτροπής Τροπικού Τόνου που ιδρύθηκε βάσει της σύμβασης του 1949 μεταξύ των Ηνωμένων Πολιτειών της Αμερικής και της Δημοκρατίας της Κόστα Ρίκα (ΕΕ L 224 της 16.8.2006, σ. 22).
               
               
                  
                     (13)
                  
                        Απόφαση 2005/938/ΕΚ του Συμβουλίου, της 8ης Δεκεμβρίου 2005, για την έγκριση εξ ονόματος της Ευρωπαϊκής Κοινότητας της συμφωνίας για το διεθνές πρόγραμμα διατήρησης των δελφινιών (ΕΕ L 348 της 30.12.2005, σ. 26).
               
               
                  
                     (14)
                  
                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών (ΕΚ) αριθ. 1954/2003 και (ΕΚ) αριθ. 1224/2009 του Συμβουλίου και την κατάργηση των κανονισμών (ΕΚ) αριθ. 2371/2002 και (ΕΚ) αριθ. 639/2004 του Συμβουλίου και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (15)
                  
                        JOIN(2016) 49 final της 10.11.2016.
               
               
                  
                     (16)
                  
                        7348/1/17 REV 1 της 24.3.2017.
               
               
                  
                     (17)
                  
                        COM(2018) 28 final της 16.1.2018.
               
               
                  
                     (18)
                  
                        Κανονισμός (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της 29.10.2008, σ. 1).
               
               
                  
                     (19)
                  
                        Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
               
               
                  
                     (20)
                  
                        Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).
               
               
                  
                     (21)
                  
                        Απόφαση του Συμβουλίου της 23ης Μαΐου 2014, για τη θέση που πρέπει να ληφθεί, εξ ονόματος της Ένωσης, στην Παναμερικανική Επιτροπή Τροπικού Τόνου (IATTC).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.3.2019
            COM(2019) 115 final
            ΠΑΡΑΡΤΗΜΑΤΑ
            της
            πρότασης για απόφαση του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Παναμερικανική Επιτροπή Τροπικού Τόνου και στη διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών και για την κατάργηση της απόφασης 10126/14
            
               
         
         
            
               ΠΑΡΑΡΤΗΜΑ Ι
            
            
               Θέση που πρέπει να ληφθεί εξ ονόματος της Ευρωπαϊκής Ένωσης στην Παναμερικανική Επιτροπή Τροπικού Τόνου (IATTC) και στη διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών (ΣΔΠΔΔ)
            
            
               1.ΑΡΧΕΣ
            
            
               Στο πλαίσιο της IATTC και της διάσκεψης των συμβαλλόμενων μερών της ΣΔΠΔΔ, η Ένωση:
            
            
               α) ενεργεί σύμφωνα με τους στόχους και τις αρχές που επιδιώκει να τηρεί η Ένωση στο πλαίσιο της κοινής αλιευτικής πολιτικής (ΚΑΠ), ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες, λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·
            
            
               β) καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση των μέτρων της IATTC και της ΣΔΠΔΔ και διασφαλίζει ότι τα μέτρα που εγκρίνονται στο πλαίσιο της IATTC και της διάσκεψης των συμβαλλόμενων μερών της ΣΔΠΔΔ είναι σύμφωνα με τη σύμβαση της Αντίγκουα και τη συμφωνία ΣΔΠΔΔ αντίστοιχα·
            
            
               γ) διασφαλίζει ότι τα μέτρα που εγκρίνονται στο πλαίσιο της IATTC και της διάσκεψης των συμβαλλόμενων μερών της ΣΔΠΔΔ συνάδουν με το διεθνές δίκαιο, και ιδίως με τις διατάξεις της Σύμβασης του 1982 των Ηνωμένων Εθνών για το Δίκαιο της Θάλασσας, της συμφωνίας του 1995 των ΗΕ σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων, της συμφωνίας του 1993 για την προώθηση της τήρησης των διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα, καθώς και της συμφωνίας του 2009 του Οργανισμού Τροφίμων και Γεωργίας σχετικά με τα μέτρα που λαμβάνει το κράτος λιμένα·
            
            
               δ) προάγει θέσεις που συνάδουν με τις βέλτιστες πρακτικές των περιφερειακών οργανώσεων διαχείρισης της αλιείας (ΠΟΔΑ) στην ίδια περιοχή·
            
            
               ε) επιδιώκει συνοχή και συνέργεια με την πολιτική που ασκεί η Ένωση στις διμερείς αλιευτικές σχέσεις της με τρίτες χώρες και εξασφαλίζει συνοχή με τις άλλες πολιτικές της, ιδίως στους τομείς των εξωτερικών σχέσεων, της απασχόλησης, του περιβάλλοντος, του εμπορίου, της ανάπτυξης, της έρευνας και καινοτομίας·
            
            
               στ)διασφαλίζει την τήρηση των διεθνών δεσμεύσεων της Ένωσης·
            
            
               ζ) ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής
                  1
               ·
            
            
               η) αποσκοπεί στη δημιουργία ισότιμων όρων ανταγωνισμού για τον αλιευτικό στόλο της Ένωσης εντός της περιοχής της σύμβασης IATTC, οι οποίοι θα βασίζονται στις ίδιες αρχές και στα ίδια πρότυπα που ισχύουν σύμφωνα με το ενωσιακό δίκαιο, και στην προώθηση της ενιαίας εφαρμογής των εν λόγω αρχών και προτύπων·
            
            
               θ) ευθυγραμμίζεται με την κοινή ανακοίνωση της Ύπατης Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  2
               , καθώς και με τα συμπεράσματα του Συμβουλίου σχετικά με την κοινή ανακοίνωση
                  3
               , και προωθεί μέτρα για την υποστήριξη και την ενίσχυση της αποτελεσματικότητας της IATTC και της ΣΔΠΔΔ και, κατά περίπτωση, βελτιώνει τη διακυβέρνηση και τις επιδόσεις τους (ιδίως όσον αφορά την επιστήμη, τη συμμόρφωση, τη διαφάνεια και τη διαδικασία λήψης αποφάσεων), συμβάλλοντας στη βιώσιμη διαχείριση των ωκεανών σε όλες τις διαστάσεις της·
            
            
               ι) προωθεί τον συντονισμό μεταξύ των ΠΟΔΑ και των περιφερειακών συμβάσεων για τις θάλασσες (ΠΣΘ) και τη συνεργασία με διεθνείς οργανισμούς, κατά περίπτωση, στο πλαίσιο των εντολών τους, όπου κρίνεται σκόπιμο·
            
            
               ια)προωθεί τον συντονισμό και τη συνεργασία με άλλες ΠΟΔΑ τόνου για θέματα κοινού ενδιαφέροντος, ιδίως μέσω της επανενεργοποίησης της αποκαλούμενης διαδικασίας του Κόμπε για τις ΠΟΔΑ τόνου και της επέκτασής της σε όλες τις ΠΟΔΑ.
            
            
               2.ΠΡΟΣΑΝΑΤΟΛΙΣΜΟΙ
            
            
               Η Ένωση επιδιώκει, στο μέτρο του δυνατού, να στηρίξει την έγκριση των παρακάτω δράσεων από την IATTC και τη ΣΔΠΔΔ:
            
            
               α) μέτρων διατήρησης και διαχείρισης των αλιευτικών πόρων στην περιοχή της σύμβασης της Αντίγκουα, με βάση τις βέλτιστες διαθέσιμες επιστημονικές γνωμοδοτήσεις, συμπεριλαμβανομένων των συνολικών επιτρεπόμενων αλιευμάτων (TAC) και των ποσοστώσεων ή των μέτρων ρύθμισης της αλιευτικής προσπάθειας για τους έμβιους θαλάσσιους βιολογικούς πόρους της IATTC, ώστε να επιτευχθεί το μέγιστο βιώσιμο επίπεδο απόδοσης έως το 2020 το αργότερο, σε προοδευτική βάση με βαθμιαίες αυξήσεις. Όπου κρίνεται αναγκαίο, τα ως άνω μέτρα διατήρησης και διαχείρισης θα περιλαμβάνουν ειδικά μέτρα για τα αποθέματα που υφίστανται υπεραλίευση, ώστε η αλιευτική προσπάθεια να εναρμονίζεται με τις διαθέσιμες αλιευτικές δυνατότητες·
            
            
               β) μέτρων για την πρόληψη, αποτροπή και εξάλειψη της παράνομης, λαθραίας και άναρχης (ΠΛΑ) αλιείας στην περιοχή της σύμβασης, συμπεριλαμβανομένου του καταλόγου σκαφών ΠΛΑ αλιείας·
            
         
         
            
               γ) μέτρων παρακολούθησης, ελέγχου και επιτήρησης στην περιοχή της σύμβασης της Αντίγκουα, συμπεριλαμβανομένης της έγκρισης των μέτρων που λαμβάνει το κράτος λιμένα (PSM) και της ενίσχυσης του Συστήματος Παρακολούθησης Σκαφών (VMS), ώστε να εξασφαλίζεται αποτελεσματικός έλεγχος και συμμόρφωση προς τα μέτρα που θεσπίζονται στο πλαίσιο της IATTC·
            
            
               δ) μέτρων για την ελαχιστοποίηση των αρνητικών επιπτώσεων των αλιευτικών δραστηριοτήτων στη θαλάσσια βιοποικιλότητα και στα θαλάσσια οικοσυστήματα και στους οικοτόπους τους, συμπεριλαμβανομένων μέτρων για τη μείωση της θαλάσσιας ρύπανσης και την πρόληψη της απόρριψης πλαστικών στη θάλασσα και τη μείωση των επιπτώσεων στη θαλάσσια βιοποικιλότητα και στα οικοσυστήματα από τα πλαστικά στη θάλασσα, προστατευτικών μέτρων για ευαίσθητα θαλάσσια οικοσυστήματα στην περιοχή της σύμβασης της Αντίγκουα σύμφωνα με τα ψηφίσματα της Γενικής Συνέλευσης των Ηνωμένων Εθνών, καθώς και μέτρων για την αποφυγή και τη μείωση, στο μέτρο του δυνατού, των ανεπιθύμητων αλιευμάτων, συμπεριλαμβανομένων, ιδίως, των ευάλωτων θαλάσσιων ειδών, και τη σταδιακή εξάλειψη των απορρίψεων·
            
            
               ε)μέτρων για τη διαχείριση της χρήσης διατάξεων συγκέντρωσης ιχθύων (FAD), ιδίως για τη βελτίωση της συλλογής δεδομένων, ώστε να υπολογίζεται με ακρίβεια, να εντοπίζεται και να παρακολουθείται η χρήση FAD, για τη μείωση των επιπτώσεων στα ευάλωτα αποθέματα τόνου, για τον μετριασμό των ενδεχόμενων επιπτώσεών τους σε στοχευόμενα και μη είδη, καθώς και στο οικοσύστημα, και για τον περιορισμό της συμβολής τους στα θαλάσσια απορρίμματα·
            
            
               στ)μέτρων για τη μείωση των επιπτώσεων των αλιευτικών εργαλείων που έχουν εγκαταλειφθεί, χαθεί ή απορριφθεί με άλλο τρόπο (ALDFG) στον ωκεανό και για τη διευκόλυνση του εντοπισμού και της ανάκτησης των εν λόγω εργαλείων·
            
            
               ζ) μέτρων για την ενίσχυση του συστήματος ελέγχου της συμμόρφωσης του οργανισμού και για τη διασφάλιση της αποτελεσματικής παρακολούθησης των δράσεων που αναλαμβάνουν τα κράτη σημαίας για την αντιμετώπιση ζητημάτων μη συμμόρφωσης·
            
            
               η) μέτρων με στόχο την απαγόρευση των αλιευτικών δραστηριοτήτων που διεξάγονται αποκλειστικά με σκοπό τη συλλογή πτερυγίων καρχαρία και της απαίτησης όλοι οι καρχαρίες να εκφορτώνονται με όλα τα πτερύγιά τους·
            
            
               θ)κοινών προσεγγίσεων με άλλες ΠΟΔΑ, κατά περίπτωση, ιδίως εκείνες που συμμετέχουν στη διαχείριση της αλιείας στην ίδια περιοχή·
            
            
               ι) πρόσθετων τεχνικών μέτρων με βάση γνωμοδοτήσεις των οργάνων και ομάδων εργασίας της IATTC και της διάσκεψης των συμβαλλόμενων μερών της ΣΔΠΔΔ· 
            
            
               ια)σταδιακής μείωσης της παρεμπίπτουσας θνησιμότητας των δελφινιών κατά την αλιεία τόνου με γρι-γρι σε σχεδόν μηδενικό επίπεδο και τακτικές εκτιμήσεις του πληθυσμού των δελφινιών·
            
            
               ιβ)συστάσεων, εφόσον ενδείκνυται και στο βαθμό που το επιτρέπουν τα σχετικά ιδρυτικά κείμενα, με τις οποίες θα ενθαρρύνεται η εφαρμογή της σύμβασης της Διεθνούς Οργάνωσης Εργασίας σχετικά με την εργασία στον τομέα της αλιείας 
            
            
               ιγ)μέτρων για τη διασφάλιση της αποτελεσματικότητας της οργανισμού, συμπεριλαμβανομένης της κατάρτισης τακτικών εκθέσεων για την αξιολόγηση των επιδόσεων του οργανισμού.
            
            
            
            
               ΠΑΡΑΡΤΗΜΑ ΙΙ
            
            
               Εξειδίκευση σε ετήσια βάση της θέσης που πρέπει να λάβει η Ένωση στις συνεδριάσεις της Παναμερικανικής Επιτροπής Τροπικού Τόνου και στη διάσκεψη των συμβαλλόμενων μερών της συμφωνίας για το διεθνές πρόγραμμα διατήρησης των δελφινιών 
            
            
            
               Πριν από κάθε συνεδρίαση της IATTC και τη διάσκεψη των συμβαλλόμενων μερών της ΣΔΠΔΔ, όταν τα όργανα αυτά καλούνται να εγκρίνουν αποφάσεις που παράγουν έννομα αποτελέσματα στην Ένωση, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες επιστημονικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις αρχές και τους προσανατολισμούς που παρατίθενται στο παράρτημα Ι.
            
            
               Για τον σκοπό αυτό και βάσει των εν λόγω πληροφοριών, η Επιτροπή διαβιβάζει εγκαίρως στο Συμβούλιο ή στα προπαρασκευαστικά του όργανα, πριν από κάθε συνεδρίαση της IATTC και της διάσκεψης των συμβαλλόμενων μερών της ΣΔΠΔΔ, έγγραφο όπου παρουσιάζονται αναλυτικά τα στοιχεία της προτεινόμενης εξειδίκευσης της θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης που θα διατυπωθεί εξ ονόματος της Ένωσης.
            
            
               Εάν, στο πλαίσιο μιας συνεδρίασης της IATTC ή της διάσκεψης των συμβαλλόμενων μερών της ΣΔΠΔΔ, είναι αδύνατον, ακόμα και επιτόπου, να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.
            
            
         
         
            
                  
                     (1)
                  
                        7087/12 REV 1 ADD 1 COR 1. 
               
               
                  
                     (2)
                  
                        JOIN(2016) 49 final της 10.11.2016.
               
               
                  
                     (3)
                  
                        7348/1/17 REV 1 της 24.3.2017.